แถว RCA มีร้านเด็ดหลายร้าน หนึ่งในนั้นคือ "โอ๊บ โอ๊บ" แต่วันนี้เราไม่ได้สั่งเมนูกบ เพราะร้านนี้ยังมีอาหารอย่างอื่นที่เด็ดไม่แพ้กัน

1. "กุ้งฝอยทอด" (109 บาท) - เมนูธรรมดาที่หาทานอร่อยยากพอสมควร แต่ร้านนี้ไม่ทำให้เราผิดหวังเลยค่ะ กรอบ อร่อย ไม่อมน้ำมัน จิ้มน้ำจิ้มทอดมันใส่แตงกวาเข้ากันที่สุด

2. "ต้มยำปลาคัง" (189 บาท) - เราสั่งแบบเผ็ดน้อย เพราะร้านนี้อาหารค่อนข้างรสจัด สุดยอด! เช่นกันค่ะ รสชาติต้มยำครบทุกรสเปรี้ยว เค็ม เผ็ด ทุกอย่างลงตัวกำลังดีค่ะ...แนะนำเลย

3. "เชิงปลากรายทอด" (270 บาท) - อร่อยมากกกกกถึงมากที่สุด เค็มนิดหน่อย กรอบกรึ๊บ ไม่อมน้ำมันเลยค่ะ เป็นอีก 1 เมนูที่มาทีไรต้องกิน ยอมตัดใจไม่สั่งกบทอดกระเทียมเพราะเชิงปลากรายทอดจานนี้เลยค่ะ

4. "ปูม้าผัดพริกเผา" (267 บาท) ราคาตามน้ำหนักค่ะ ที่เราสั่งคือ 1 ตัว ตอนแรกจะไม่สั่งเพราะขี้เกียจแกะ แต่คุณเจ้าของร้านเชียร์มาก บอกว่าที่ร้านทำบ่อเลี้ยงปูม้าเป็นๆ เลย เพราะฉะนั้นปูจานนี้จึงสดมาก นำมาผัดน้ำพริกเผาต้องขอชื่นชมพ่อครัวเลยค่ะว่าผัดออกมาได้อร่อยสุดๆ

"โอ๊บ โอ๊บ" เป็นร้านที่ใช้วัตถุดิบคุณภาพดี  ประกอบกับฝีมือพ่อครัว (หรือแม่ครัวไม่แน่ใจ) ทำให้ร้านนี้เป็น 1 ในร้านประจำมาทีไรไม่เคยผิดหวัง ยิ่งตอนนี้ทำร้านใหม่ขาวสะอาด บรรยากาศน่ารับประทานยิ่งขึ้น คุณอาผู้การเจ้าของร้านที่ทำหน้าที่ PR ชั้นหนึ่งก็ใจดี บริการดีมากค่ะ

ขับรถมาจอดรถได้แถวๆ หน้าร้านเลยค่ะ แสตมป์ที่ร้านจอดใน RCA ได้ฟรี 2 ชม.